b'\n_START_ARTICLE_\nMelkior (mag)\n_START_PARAGRAPH_\nSveti Melkior, ili samo  Melkior, bio je jedan od biblijskih magova zajedno s  Ga\xc5\xa1parom i Baltazarom koji su prema evan\xc4\x91elju bili Sveta tri kralja i koji su do\xc5\xa1li u Betlehem pokloniti se tek ro\xc4\x91enom Isusu. Za Melkiora se smatra da je bio najstariji mag. Tradicijski ga se naziva kraljem Perzije i on je darovao Isusa zlatom. U kr\xc5\xa1\xc4\x87anskim crkvama smatra se svetcem (kao i ostala dva maga).\n_START_SECTION_\nTradicija\n_START_PARAGRAPH_\nEvan\xc4\x91elja u Novom zavjetu ne spominju imena magova (\xc4\x8dak niti koliko ih je bilo), no njihova tradicijska imena mogu se na\xc4\x87i u gr\xc4\x8dkom spisu iz 500. godine koji je je preveden na latinski i koji je op\xc4\x87enito prihva\xc4\x87en kao izvor za njihova imena. Melkiora je sv. Beda u 8. stolje\xc4\x87u opisao kao "strarca, sa sjedom kosom i dugom bradom." Smatra se da je Melkior bio kralj Perzije. _NEWLINE_Prativ\xc5\xa1i Betlehemsku zvijezdu, magi su prvo oti\xc5\xa1li do pala\xc4\x8de Heroda Velikog, koji je magove zamolio da na\xc4\x91u malog Isusa i da ga obavijeste o tom, kako bi ga kasnije mogao ubiti. Kada su se magi poklonili Isusu (Mt. 2:11), darivali su ga darovima, a Melkior je darovao Isusu zlato, \xc5\xa1to zna\xc4\x8di da ga je smatrao kraljem svijeta. Poslije povratka u Perziju, Melkior se jo\xc5\xa1 jednom susreo sa druga dva maga 54. u Armenskom Kraljevstvu, proslavljaju\xc4\x87i Bo\xc5\xbei\xc4\x87, prije nego \xc5\xa1to je preminu sa 116 godina, 1. sije\xc4\x8dnja 55. godine.\n_START_SECTION_\nProslava\n_START_PARAGRAPH_\nMelkior, zajedno sa druga dva maga, je prema tradiciji sahranjen u sarkofagu u K\xc3\xb6lnskoj katedrali. Prethodno je njihove ostatke donio Eustrogije I. 314. godine u Milano. Rimsko-njema\xc4\x8dki car Fridrik I. Barbarossa ih je 1164. prenio u K\xc3\xb6ln. Melkior se slavi na blagdan bogojavljenja zajedno sa druga dva maga a u Katoli\xc4\x8dkoj Crkvi taj blagdan se slavi 6. sije\xc4\x8dnja.'